ಕಾಶ್ಮೀರದಲ್ಲಿ ಬಿಜೆಪಿ ಮುಖಂಡನ ಮೇಲೆ ಉಗ್ರರ ಗುಂಡಿನ ದಾಳಿ. ಶ್ರೀನಗರ: ಜಮ್ಮುಕಾಶ್ಮೀರದ ಬುಡ್ಗಾಮ್ ಜಿಲ್ಲೆಯಲ್ಲಿ ಬಿಜೆಪಿ ಮುಖಂಡನೋರ್ವನಿಗೆ ಉಗ್ರರು ಗುಂಡು ಹಾರಿಸಿದ್ದಾರೆ. ಬಿಜೆಪಿ ಮುಖಂಡ ತೀವ್ರವಾಗಿ ಗಾಯಗೊಂಡಿದ್ದು, ಆಸ್ಪತ್ರೆಗೆ ದಾಖಲಿಸಲಾಗಿದೆ ಎಂದು ಪೊಲೀಸರು ತಿಳಿಸಿದ್ದಾರೆ. ಅಬ್ದುಲ್ ಹಮೀದ್ ನಜರ್ ಎಂಬುವರು ಉಗ್ರರ ಗುಂಡೇಟಿನಿಂದ ಗಾಯಗೊಂಡ ಬಿಜೆಪಿ ಕಾರ್ಯಕರ್ತ. ಇವರು ಮಧ್ಯಕಾಶ್ಮೀರದ ಬುಡ್ಗಾಮ್ನ ಮೊಹಿಯುಂದ್ಪೋರಾ ನಿವಾಸಿ. ಇಂದು ಮುಂಜಾನೆ ಘಟನೆ ನಡೆದಿದೆ. ನಜರ್ ಅವರು ಬಿಜೆಪಿ ಇತರ ಹಿಂದುಳಿದ ವರ್ಗ ಮೋರ್ಚಾದ ಬುಡ್ಗಾಮ್ ಜಿಲ್ಲಾಧ್ಯಕ್ಷ. ಬಿಜೆಪಿ ನಾಯಕರ ಮೇಲೆ ಕಾಶ್ಮೀರ ಕಣಿವೆಯಲ್ಲಿ ಇತ್ತೀಚೆಗೆ ಪದೇಪದೆ ದಾಳಿಯಾಗುತ್ತಿದೆ. ಉಗ್ರರ ಗುಂಡೇಟಿನಿಂದ ಗಾಯಗೊಂಡ ಮೂರನೇ ಬಿಜೆಪಿ ಲೀಡರ್ ಇವರಾಗಿದ್ದಾರೆ. ಇನ್ನೊಂದೆಡೆ ಕುಲ್ಗಾಂವ್ನಲ್ಲಿ ಕೂಡ ಉಗ್ರರು ಮತ್ತು ಭದ್ರತಾ ಸಿಬ್ಬಂದಿ ನಡುವೆ ಗುಂಡಿನ ಚಕಮಕಿ ನಡೆದಿದೆ. ಏಜೆನ್ಸೀಸ್ ಅಳಿಯನ ಕಿರುಕುಳ ತಾಳದ ತಂದೆ ನೇಣಿಗೆ ಕೊರಳೊಡ್ಡಿದ ತಂದೆಯ ಸಾವನ್ನು ಅರಗಿಸಿಕೊಳ್ಳದ ಮಕ್ಕಳು ರೈಲಿಗೆ ತಲೆಯೊಡ್ಡಿದರು.